《晚霁》
明代·孙一元

晚来雨初霁，烟火隔林微。
一径牛羊入，孤村桑柘稀。
长天下远水，积雾带岩扉。
月黑闻人语，溪南种树归。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。